《大赦恩诏和李子翀二首 其一》
元代·刘崧

清朝祀事崇三礼，绝域衣冠走百蛮。卤簿晓移通紫禁，箾韶春奏下彤关。

炉烟欲动螭头暗，旗影斜开豹尾閒。自是郊坛敦汉典，谁论玉检上秦山。

作者简介：（1321—1381）元末明初江西泰和人，原名楚，字子高。洪武三年举经明行修，授兵部职方司郎中，迁北平按察司副使。坐事谪输作，寻放归。十三年召拜礼部侍郎，擢吏部尚书。寻致仕归。次年，复征为国子司业，卒于官。谥恭介。博学工诗，江西人宗之为西江派。有《北平八府志》、《槎翁诗文集》、《职方集》。